alexandrainst/scandi-wiki huggingface dataset:
San Miguel de Chaccrapampa (distrikt)

San Miguel de Chaccrapampa er et distrikt i provinsen Andahuaylas i regionen Apurímac i Peru. Distriktets nasjonale statistikkode er 030214 og hovedstaden er Chaccrapampa.

Distriktet ble opprettet den 8. juni 1990.

Landsbyer i distriktet San Miguel de Chaccrapampa

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: San Miguel de Chaccrapampa

Distrikter i Apurímac-regionen
Distrikter etablert i 1990
1990 i Peru
Nullhypotese

Nullhypotese er en hypotese som beskriver en antatt virkelighet. I forskning prøver man å avvise denne oppfattelsen til fordel for en alternativ hypotese i en hypotesetest.

Tre eksempel på nullhypoteser

 «Det er ingen forskjell på gruppene vi studerer» («Null forskjell»)
 «Det er ingen endring over tid» («Null endring»)
 «Det er ingen effekt av X på Y» («Null effekt»)

Eksperimentdesign
Hypotesetesting
Turpo (distrikt)

Turpo er et distrikt i provinsen Andahuaylas i regionen Apurímac i Peru. Distriktets nasjonale statistikkode er 030218 og hovedstaden er Turpo.

Distriktet ble opprettet den 11. desember 1942.

Landsbyer i distriktet Turpo

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: Turpo

Distrikter i Apurímac-regionen
Distrikter etablert i 1942
1942 i Peru
Antabamba (distrikt)

Antabamba er et distrikt i provinsen Antabamba i regionen Apurímac i Peru. Distriktets nasjonale statistikkode er 030301 og hovedstaden er Antabamba.

Landsbyer i distriktet Antabamba

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: Antabamba

Distrikter i Apurímac-regionen
Distrikter etablert i 1825
1825 i Sør-Amerika
1820-årene i Peru
Waleed Ahmed

Waleed Ahmed (født i 1991) fra Skien og Ytre Enebakk kom i medias søkelys da han i 2009 startet selskapet Grønt Norge sammen med sin daværende partner Flemming Bordoy, ved hjelp av pengestøtte fra Innovasjon Norge.

Waleed Ahmed og Grønt Norge ble fremhevet ved flere anledninger. I 2011 inviterte kronprinsparet Grønt Norge til middag på Skaugum. Til stede var blant andre dronning Rania av Jordan, Gro Harlem Brundtland, Kofi Annan, professor Muhammad Yunus og Ted Turner, CNN-gründer og styreleder i UNF. Deretter ble han invitert av kronprins Haakon Magnus, i regi av stiftelsen Global Dignity, til å snakke om verdighet.

Våren 2012 publiserte Dagens Næringsliv en artikkel hvor det ble hevdet at Grønt Norge var en «ren bløff» Waleed Ahmed krevde først full renvasking fra anklagene i artikkelen, men innrømte senere at det meste han og hans partner hadde uttalt om Grønt Norges bestillinger og overskudd «var heftige overdrivelser eller ren fantasi.»

I september 2012 ble Waleed varetektsfengslet i Los Angeles for å ha solgt rettigheter til skandinaviske Justin Bieber-konserter – rettigheter han ikke hadde – til en amerikansk investor. I mars 2013 sa han seg skyldig i bedragerianklagene. I mars 2014 ble han dømt til fengsel i elleve år. Dommen var to år strengere enn aktoratets påstand.

I etterkant av tiltalen i USA ble Waleed Ahmed også tiltalt for forsikringssvindel i Norge. Videre skal han ha lurt en sveitsisk mann. Ahmed har fått en kjennelse mot seg og det ble gitt medhold i arrest på tre millioner norske kroner.

Et av hans selskaper (Waleed Ahmed Invest Limited) ble i 2013 kunngjort oppløst av Brønnøysundregistrene.

Dokumentarfilm 
I  2017 fikk Motlys  kroner i støtte fra Norsk filminstitutt for å produsere en dokumentar om Ahmed og totalbudsjettet var på . Filmen skal regisseres av  og produseres av Thomas Robsahm,  og . Dokumentaren blir utført i samarbeid med Zentropa Sverige, Snake Oil med ytterligere støtte fra Fritt Ord, SFI, DR, YLE og SVT. Dokumentaren har i tillegg fått ytterligere støtte på  fra Nordisk Film & TV-fond og 350 000 NOK av svensk filminstitutt.

Referanser 

Fødsler i 1991
Nordmenn dømt for økonomisk kriminalitet
Personer fra Skien kommune
Intinksjon

Intinksjon foregår under nattverden og betyr å dyppe brødet i vin.

I evangeliene står det at Jesus først brøt brødet og ga det til disiplene, etterpå ga han dem vin. Intinksjon har derfor tradisjon langt tilbake i kirkens historie. Intinksjon er ikke vanlig i den lutherske tradisjon, men den begrunnelse at når brødet dyppes i vin, heter det ikke lenger at de drikker vinen. I katolisisme er det presten som skal drikke på vegne av hele menigheten. Derfor brukes ikke intinksjon i den katolske kirke. I den angelikanske kirke i England er intinksjon heller ikke særlig utbredt. I Norge er det opp til hver enkelt kirke-menighet, med godkjenning av biskopen, å avgjøre om intinksjon skal brukes under nattverden. I Norge er det vanlig at de som er med under gudstjenesten går frem til alteret, der de får utdelt brød, eller oblat, som skal dyppes i vin og deretter spises. En særkalk eller beger blir unødvendig da de selv dypper brødet i vinen.

Liturgi
Elgar Howarth

Elgar Howarth (født 4. november 1935 i Cannock i Staffordshire) er en britisk komponist og dirigent. Howarth er også kjent under pseudonymet W. Hogarth Lear.

Howarth ble utdannet ved University of Manchester og Royal Northern College of Music (RNCM) på 1950-tallet. Sammen med medstudenter som Harrison Birtwistle, Peter Maxwell Davies, John Ogdon og Alexander Goehr dannet han ved RNCM New Music Manchester Group, et nettverk som organiserte framføringer av seriell musikk og annen samtidsmusikk.

Etter endt utdannelse jobbet han som trompetist ved Royal Opera House. Han har siden jobbet som dirigent med blant annet London Sinfonietta. Som komponist er Howarth mest kjent for sin messingmusikk. Flere av hans verk har blitt urfremført av den svenske trompetisten Håkan Hardenberger. Han har samarbeidet med flere brassband, deriblant Grimethorpe Colliery Band og Eikanger-Bjørsvik Musikklag. Howarth regnes for å være blant de mest betydningsfulle komponistene innen sin genre.

Referanser 

Personer fra distriktet Cannock Chase
21. århundres komponister
Engelske komponister
Britiske trompetister
Fødsler i 1935
Brassband
Auckland Mounted Rifle Regiment

Auckland Mounted Rifle Regiment var et newzealandsk dragonregiment som ble opprettet for tjeneste under første verdenskrig. Det ble som en sammenslåing av 3rd (Auckland) Mounted Rifles, 4th (Waikato) Mounted Rifles og 11th (North Auckland) Mounted Rifles. De tjenestegjorde i Midtøsten og tok del i slaget om Gallipoli. Som del av New Zealand Mounted Rifles Brigade (del av Anzac Mounted Division) tok de del i kampene i Sinai og Palestina.

Kilder 

New Zealands forsvar
Militære enheter under første verdenskrig
Hellas' kommunistiske parti

Hellas' kommunistiske parti (gresk: Κομμουνιστικό Κόμμα Ελλάδας, Kommounistikó Kómma Elládas, kortform K.K.E. eller KKE) ble stiftet i 1918. Det var per 2022 det eldste partiet i gresk politikk. Det stiller seg sterkt negativt til EU.

Referanser 

Politiske partier i Hellas
kommunistiske partier
Haugaland Golfklubb

Haugaland Golfklubb er en norsk golfklubb. Haugaland golfklubbs bane, Sveio Golfpark, ligger til i Sveio ca.20 minutter nord for Haugesund. Det er en par 72 bane der de første ni hullene har preg av en skogsbane og de siste ni er mer åpne i et myr/lynglandskap. Banen som er 6250 meter lang er designet av Svein Drange Olsnes og ble til ved et interkommunalt samarbeid. Den stod ferdig i 2008.

Eksterne lenker
 Hjemmeside

Golfbaner i Norge
Idrettslag i Hordaland
Idrettsanlegg i Vestland
We’ll Meet Again

«We'll Meet Again» er en sang gjort kjent av den britiske sangerinnen Vera Lynn. 

Sangen er skrevet av Ross Parker og Hugh Charles i 1939, og er en av de mest kjente sangene fra andre verdenskrig.

Tematikk 
Sangen handler om soldater som skal ut å kjempe, og om deres familier og kjærester. Gjennomgangstemaet, at «vi møtes igjen» (engelsk: «We'll meet again»), var egnet til å skape fremtidstro i en situasjon da mange soldater ikke kom til å vende levende tilbake fra krigen, og derfor ikke ville få se sine kjære igjen. Sangteksten kunne derfor også tolkes som et løfte om at man skulle møtes igjen i det hinsidige etter døden.

Senere referanser og fremføringer 
I populærkulturen finnes det mange senere referanser til denne sangen. Ett eksempel er sangen «Vera» av Pink Floyd. «We'll meet again» har også blitt benyttet i TV-programmer og på film, og blitt fremført av flere andre artister, eksempelvis av Johnny Cash.

Norsk versjon 
Jan Thoresen har skrevet en norsk tekst med tittelen «Vi ses igjen».

Sanger fra 1939
Kultur og andre verdenskrig
Aguna

Aguna er en slekt av sommerfugler som hører til familien smygere (Hesperiidae).

Utseende 
Middelsstore til ganske store (vingespenn 35-55 millimeter), brune, slankvingede smygere. Bakvingen kan være trukket ut til en stjert. Forvingen har en rad av halv-gjennomsiktige, lyse flekker.

Levevis 
Artene lever i tropisk skog. Ulikt mange andre tropiske smygere flyr de gjerne i solskinn, de er raske flygere.

Utbredelse 
Artene er vidt utbredt i Mellom- og Sør-Amerika, et par arter går nord til det sørligste USA.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Eudaminae Mabille, 1877
 Slekten Aguna Williams, 1927 
 Aguna albistria (Plötz, 1880)
 Aguna asander (Hewitson, 1867)
 Aguna aurunce (Hewitson, 1867)
 Aguna camagura (Williams, 1926)
 Aguna cirrus Evans, 1952
 Aguna claxon Evans, 1952
 Aguna clina Evans, 1952
 Aguna coeloides Austin & Mielke, 1998
 Aguna coelus (Stoll, 1781)
 Aguna ganna (Möschler, 1879)
 Aguna glaphyrus (Mabille, 1888)
 Aguna latifascia Austin & Mielke, 1998
 Aguna latimacula Austin & Mielke, 1998
 Aguna longicauda Austin & Mielke, 1998
 Aguna megaeles (Mabille, 1888)
 Aguna mesodentata Austin & Mielke, 1998
 Aguna metophis (Latreille, 1824>
 Aguna nicolayi Austin & Mielke, 1998
 Aguna panama Austin & Mielke, 1998
 Aguna parva Austin & Mielke, 1998
 Aguna penicillata Austin & Mielke, 1998
 Aguna similis Austin & Mielke, 1998
 Aguna spatulata Austin & Mielke, 1998
 Aguna spicata Austin & Mielke, 1998
 Aguna squamalba Austin & Mielke, 1998
 Aguna venezuelae Mielke, 1971

Kilder 
 Brower, A.V.Z. og Warren, A. (2007) Aguna på Tree of life 
 Markku Savela's Lepidoptera and some other life forms: Sjekkliste over artene. Hentet 13.5. 2012.
 Butterflies of Amazonia – Aguna aurunce

Eksterne lenker 
 
 Butterflies of America - Aguna spp. 
 Butterflies of America – Aguna coeloides 
 Bilder av Aguna spp. 

Smygere
Sommerfugler formelt beskrevet i 1927
Uavhengige grekere

Uavhengige grekere (gresk: , Anexartiti Ellines) er et gresk høyrepopulistisk, EU-kritisk parti stiftet i 2012.

Historie 
Partiet ble stiftet 24. februar 2012 av Panos Kammenos som på det tidspunktet var innvalgt til Hellas' parlament for Nea Dimokratia.

Etter valget i mai 2012 fikk partiet 33 medlemmer i nasjonalforsamlingen, ved valget i juni samme år 20 representanter. I januarvalget 2015 oppnådde partiet en representasjon på 13 medlemmer av parlamentet og ved valget i september 2015, ble resultatet 10 representanter.

Partiprogram 
Partiet erklærte motstand mot den sparepolitikk som ved stiftelsen var ført av regjeringen etter initiativ fra EU og IMF. Kammenos oppfordret til en nasjonal reisning mot de krav om innsparinger som bl.a. Tyskland hadde krevd av Hellas. Offentliggjøringen av partiprogrammet 11. mars 2012 ble lagt til landsbyen Distomo hvor det tyske Waffen-SS utførte en massakre i 1944.

Referanser 

Politiske partier i Hellas
Morgan Johansson

Morgan Johansson (født 14. mai 1970 i Höganäs) er en svensk politiker for Socialdemokraterna, og har vært riksdagsmedlem i Sverige siden 1998. Han ble valgt inn i riksdagen for Skåne läns södra valkrets på plass 155. Johansson har vært konsultativ statsråd som folkehelseminister (svensk folkhälsominister), tilknyttet socialdepartementet. Av yrke er han journalist.

I riksdagen 
I riksdagen er Johansson leder av justiskomiteen, medlem av krigsdelegasjonen og vara i utenriksnemnda.

Øvrig karriere 
Johansson var lederskribent i avisen Arbetet 1994 til 1997, og politisk sakkyndig ved statsrådsberedningen 1997-1998. Han har vært aktiv i religionsdebatten, og har skrevet flere debattartikler for forbundet Humanisterna, hvor han også har vært styremedlem siden 2007.

Johansson har, av forfatteren og journalisten Christer Isaksson, blitt beskrevet som tilhørende venstrefløyen innen partiet.

Referanser

Eksterne lenker 
 
 
 
 Morgan Johanssonpå Sveriges riksdags nettside

Svenske journalister
Svenske ministre
Svenske sosialdemokrater
Svenske riksdagsmedlemmer
Svenske riksdagsmedlemmer 1998–2002
Svenske riksdagsmedlemmer 2002–2006
Svenske riksdagsmedlemmer 2006–2010
Svenske riksdagsmedlemmer 2010–2014
Tolga-Os Sparebank

Tolga-Os Sparebank er en sparebank med hovedkontor på Tolga. Banken ble etablert i 1865.

Tolga-Os Sparebank er fra 1. januar 2022 tilslutta Lokalbank-alliansen, sammen med ni andre frittstående og sjølstendige sparebanker i Norge. Alliansen ble dannet da de ti bankene brøt ut av Eika Gruppen. Fra 2021 tilbyr banken forsikringer gjennom Frende Forsikring.

Bankens hovedkontor ligger i Brugata i Tolga sentrum, mens de fire andre kontorene er plassert på Os, Tynset, Elverum og i Folldal.

Historikk 
I 1865 sendte ordfører Tore N. Røe brev til Kongen om behovet for en sparebank som dekket prestegjeldet mellom Røros og Tynset. I nabogjeldene var det allerede opprettet banker, men de ga ikke de samme fordelene til kunder utenfor egne prestegjeld. Røros Sparebank krevde for eksempel 0,5 prosent mer i rente av låntagere utenfor Røros Prestegjeld.

Den 8. mars 1865 godkjente Den Kongelige Norske Regjerings Finans- og Told-departement ordførerens planer om «Tolgen Prestegjelds Sparebank», og den nye banken startet opp den 6. mai 1865.

Referanser 

Banker i Eika Gruppen
Norske banker
Etableringer i 1865
Næringsliv i Innlandet
Næringsliv i Tolga
Olle Thorell

Lars Olof Olle Thorell (født 26. oktober 1967) er en svensk politiker for Socialdemokraterna, og har vært riksdagsmedlem i Sverige siden 2010. Han ble valgt inn i riksdagen for Västmanlands läns valkrets på plass 236. Av yrke er han lærer.

I riksdagen 
Thorell ble valgt inn til riksdagen første gangen i 2006. I riksdagen sitter han i utenrikskomiteen, og er vara i miljø- og landbrukskomiteen.

Referanser

Eksterne lenker 
 
 
 
 Olle Thorell på Sveriges riksdags nettside
 Socialdemokraterna.se - Olle Thorell 

Svenske riksdagsmedlemmer 2006–2010
Svenske riksdagsmedlemmer 2010–2014
Svenske sosialdemokrater
Svenske riksdagsmedlemmer
Martin Hersman

Martinus Anthonius Johannes Maria «Martin» Hersman (født 26. februar 1974 i Sassenheim, Zuid-Holland) er en nederlandsk tidligere skøyteløper.

Personlige rekorder

Sammenlagt i Verdenscupen

Eksterne lenker 
 
  Profil på Jakub Majerski's Speedskating database (Adelskalender distanser og sammenlagt)
 
  Profil på ISU sine nettsider. (distanseresultater, på feil navn men riktig person)
  Profil på SpeedskatingResults.com (personlige rekorder)
  Profil på The-Sports.org (noen resultater)
  Profil på Effesport.nl (noen resultater, ikke komplett som gir feil personlige rekorder -oversikt)
 

Nederlandske skøyteløpere
Deltakere for Nederland under Vinter-OL 1994
Skøyteløpere under Vinter-OL 1994
Deltakere for Nederland under Vinter-OL 1998
Skøyteløpere under Vinter-OL 1998
Personer fra Teylingen
Deltakere for Nederland i enkeltdistanse-VM på skøyter
Artikler i skøytesportprosjektet
Fødsler i 1974
Nesheim skole (Levanger)

Nesheim skole er en barneskole som har stått siden andre verdenskrig. Den har 2 bygg, ett gammelt og ett nytt.

Eksterne lenker
 Om Nesheim skole på Levanger kommunes nettsider

Utdanning i Levanger
Barneskoler i Trøndelag
Richard E. Rubenstein

Richard E. Rubenstein (født 24. februar 1938) er en amerikansk professor og forfatter. Han har vært ansatt som professor ved School for Conflict Resolution and Public Affairs, George Mason University siden 1987. Han er bosatt i Washington D.C.

Rubenstein tok  en bachelorgrad i historie og litteratur ved Harvard College i 1959. Han var Rhodes-stipendiat ved University of Oxford hvor han fullførte en mastergrad (Master of Arts) i 1961 og avla den juridiske doktorgraden ved Harvard Law School i 1963.

Etter dette arbeidet praktiserte Rubenstein jus i Washington D.C., underviste i statsvitenskap ved Roosevelt University og var professor i jus ved  Antioch School of Law før han ble ansatt som professor ved George Mason University i 1987.

Rubensteins spesialområde er amerikansk utenrikspolitikk, religiøse konflikter, terrorisme og metoder for løsning av alvorlige konflikter på nasjonalt eller internasjonalt plan.

Rubenstein har utgitt en rekke bøker.

Bibliografi 

 Rebels in Eden: Mass Political Violence in America.  Little, Brown.  1970.
 Left Turn: Origins of the Next American Revolution. Little, Brown.  1973.
 Alchemists of Revolution: Terrorism in the Modern World. Basic Books. 1987. ISBN 0-465-00095-9.
 Comrade Valentine: The True Story of Azef the Spy. Harcourt. 1994. ISBN 0-15-152895-0.
 When Jesus Became God: The Struggle to Define Christianity During the Last Days of Rome. Harcourt. 2000. 
 Aristotle's Children: How Christians, Muslims, and Jews Rediscovered Ancient Wisdom and Illuminated the Middle Ages. Harcourt. 2003. ISBN 0-15-100720-9.
 Thus Saith the Lord: The Revolutionary Moral Vision of Isaiah and Jeremiah.  Harcourt. 2006. ISBN 0-15-101219-9
 Reasons to Kill: Why Americans Go To War . Bloomsbury Press. 2010. ISBN 1608190269

Referanser

Kilder 

 Profilside ved George Mason University.
 Biografi, Reasons To Kill (egen blogg).

Professorer fra USA
Forfattere fra USA
Fødsler i 1938
Skånes flagg

Skånes flagg er et uoffisielt regionalt flagg som ikke er kjent lenger tilbake enn til rundt 1900 som symbol for Skånelandene (Skåne, Halland, Blekinge og Bornholm) under navnet Skånelandenes flagg. Det ble foreslått som Skånes flagg i 1902 av brødrene Mathias og Martin Weibull.  Region Skånes Regionstyrelse vedtok 23. oktober 2017 å gjøre flagget offisielt.

Det offisielle landskapsflagget for landskapet Skåne er i likhet med de andre landskapsflaggene i Sverige et såkalt våpenflagg. Det er en kvadratisk duk bestående av Skånes landskapsvåpen.

Historie 
Flagget var sjelden i bruk før 1960-årene, men ble da gjenopplivet av skånske lokalpatrioter i flere organisasjoner. Initiativtagerne oppfatter flagget som en videreføring av en heraldisk arv fra middelalderen. Teorien om opprinnelse i middelalderen er imidlertid tvilsom, mener flagghistorikere. Historikeren Martin Weibull i Lund tilskrives ofte æren for at han «skapade flaggan på 1870-talet». 

Flagget er registrert under navnet Skånelands flagga med de nye proporsjonene av en privat organisasjon i publikasjonen Skandinavisk våpenrulle (SVR 431/92), noe som ble gjort i 1992.

Stiftelsen Skåneländska Flaggans Dag feirer flagget tredje søndag i juli.

Utseende
Som de nordiske nasjonalflaggene er dette et korsflagg. Det består av et gult kors på rød bunn. Det er sannsynligvis en kombinasjon av fargene i Sveriges og Danmarks nasjonalflagg og avspeiler landskapets historiske tilknytning til begge landene.

Også tinkturene i landskapsvåpenet, gult og rødt, kan ha inspirert til fargevalget. Det bildemessige utgangspunktet for Skånes landskapsvåpen var Malmös kommunevåpen, som er blasonert i sølv og rødt. Sølv byttes da mot gull i landskapsvåpenet, for å skape et skille mellom de to våpnene. På den måten blir rødt og gull (gult) oppfattet som skånske farger. De samme tinkturene finner man imidlertid i Smålands, Upplands og Östergötlands landskapsvåpen. Det finnes ingen nedtegnelse om fargevalget fra flaggets skapere, noe som har gitt opphav til mange spekulasjoner og lanseringer av spesifikke teorier om et eldre opphav. Den internasjonale fargekoden er Rød PMS179 Gul PMS108.

Flagget fremstilles både med samme proporsjoner som det svenske flagget; bredde 5-2-9 og høyde 4-2-4, og med proporsjoner lånt fra en eldre versjon av Dannebrog, bredde 3-1-4,5 og høyde 3-1-3. «Danske» proporsjoner er i nyere tid det vanligste, anbefalt av «Stiftelsen Skåneländska flaggans dag».

Andre rødgule korsflagg
Et flagg som var identisk med skåneflagget, og med proporsjoner som Sveriges flagg, ble fra 1933 til 1945 brukt som partiflagg for det norske nasjonalsosialistiske partiet Nasjonal Samling. Skåneflagget var ukjent for de fleste da NS fikk ideen til et identisk flagg, og  tilhengerne av skåneflagget visste ikke at det i mellomtiden var brukt til et politisk formål i Norge, forbudt i 1945. I Finland ble et korsflagg med de samme farger foreslått som nasjonalflagg da landet ble selvstendig 1918, men dagens hvite og blå flagg ble valgt. Svensktalende Finlandssvensker bruker dette uoffisilt som sitt symbol.

Se også 
 Kalmarunionens flagg

Referanser

Europeiske flagg
Skåne
Xian Yi Fang

Xian Yi Fang (født 20. august 1977) er en fransk bordtennisspiller. Hun representerte Frankrike i sommer-OL i 2008 og 2012.

Referanser

Eksterne lenker 
 
 

Franske bordtennisspillere
Deltakere for Frankrike under Sommer-OL 2008
Bordtennisspillere under Sommer-OL 2008
Deltakere for Frankrike under Sommer-OL 2012
Bordtennisspillere under Sommer-OL 2012
Skjælholmene

Skjælholmene er to små øyer midt i Bunnefjorden i Nesodden kommune, eiet av Oslo kommune. Øyene har lenge blitt kalt Skjærholmene, men navnene ble endret i forbindelse med vedtak av Verneplan for Oslofjorden i 2008, etter uttalelse fra Statens navnekonsulent.

Søndre Skjælholmen 
Den søndre Skjælholmen er den største av de to; 500 meter lang og 100 meter bred. Høyeste punkt er 10,4 meter over havet. Øya kan ved første øyekast virke ganske karrig, men det er registrert 138 plantearter der, og sjøfuglfaunaen er også svært artsrik. Den sørlige delen av øya er sammen med sjøområdet rundt, vernet som Søndre Skjælholmen naturreservat. Formålet med vernet er å ta vare på tørrengvegetasjon, sjøfugl samt den geologiske Skjærholmenformasjonen. Det er kun motorisert ferdsel som er forbudt i naturreservatet, på land hele året, på sjøen fra 15. april til 15. juli.

På nordsiden av øya er det en liten brygge, og noen fortøyningsbolter i fjellet.

Nordre Skjælholmen
Den nordre Skjælholmen er den minste av de to; 260 meter lang og 90 meter bred. Arealet er 16,5 dekar, og høyeste punkt 12,7 meter over havet. Hele øya ble vernet som Nordre Skjælholmen naturreservat ved Kongelig resolusjon 19. juni 2009 Verneplan for Oslofjorden, delplan sjøfugl. I motsetning til på søndre, er det på Nordre Skjælholmen forbud mot all ferdsel i perioden 15. april til 15. juli, men bare på land. Sjøen rundt inngår ikke i reservatet.

Referanser 

Øyer i Oslofjorden
Naturreservater i Nesodden
Øyer i Nesodden
Verneområder opprettet i 2008
Verneområder opprettet i 2009